REGULAMENTUL (CE) NR. 708/2009 AL COMISIEI
din 5 august 2009
de derogare de la Regulamentul (CEE) nr. 1915/83 în ceea ce privește perioada de înaintare a fișelor exploatației pentru exercițiul contabil 2008 prin agenția de legătură din Italia
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul nr. 79/65/CEE al Consiliului din 15 iunie 1965 de creare a unei rețele de colectare de date contabile agricole privind veniturile și activitatea economică a exploatațiilor agricole în Comunitatea Economică Europeană (1), în special articolul 6 alineatul (2),
întrucât:
(1)
În conformitate cu articolul 3 al treilea paragraf din Regulamentul (CEE) nr. 1915/83 al Comisiei din 13 iulie 1983 privind anumite norme de aplicare referitoare la evidența contabilă în scopul stabilirii veniturilor exploatațiilor agricole (2), începând cu exercițiul contabil 2005 agenția de legătură va înainta Comisiei toate fișele exploatației în termen de maximum 12 luni de la încheierea exercițiului contabil respectiv.
(2)
Este necesar, ca măsură excepțională pentru exercițiul contabil 2008, să se acorde Italiei o perioadă mai lungă pentru prezentarea datelor, pentru a permite acestui stat membru să încheie procesul de înnoire a sistemului informatic utilizat la prelucrarea datelor contabile culese în scopul stabilirii veniturilor exploatațiilor agricole.
(3)
Măsurile prevăzute de prezentul regulament sunt conforme cu avizul Comitetului comunitar pentru rețeaua de date contabile agricole,
ADOPTĂ PREZENTUL REGULAMENT:
Articolul 1
Prin derogare de la articolul 3 al treilea paragraf din Regulamentul (CEE) nr. 1915/83, pentru exercițiul contabil 2008, agenția de legătură din Italia înaintează Comisiei fișele exploatației în termen de maximum 15 luni de la încheierea exercițiului contabil respectiv.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 5 august 2009.